Държавен вестник, бр. 26, 2007 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  26
От своя страна комисията в доклада си е
включила свое самостоятелно предложение за
текста на ал. 3 на чл. 55 ЗЗО. При проведеното
второ гласуване на 13.XII.2006 г. са приети пред-
ложенията на двамата народни представители—
първото, на Китов, както при първоначалното
гласуване, така и при повторното гласуване на
текста при условията на чл. 58, ал. 2 ПОДНС, а
второто, на Щерев, след първоначалното му
отхвърляне. Поради различието в редакцията
на текста по двете предложения е гласувано
отлагане за следващо заседание приемане на
окончателния текст на разпоредбата на ал. 3,
като се възлага на комисията да ги съгласува.
На 14.XII.2006 г., на което заседание прик-
лючва приемането на законопроекта, обаче
комисията докладва своето предложение, ре-
дактиран вариант на проекта на вносителя, като
не са включени приетите вече предложения на
двамата народни представители. Този вариант,
предложен от комисията, е гласуван и приет
като текст на оспорената алинея, макар че са
били проведени две гласувания, на които съ-
щата е била окончателно приета с допълнени-
ята, направени от Китов и Щерев. Съдът счи-
та, че не е допустимо да се извършва трето
гласуване на разпоредба, чийто текст възпро-
извежда без съществени промени първоначал-
ното предложение на вносителя и не включва
вече приетите предложения на двамата народ-
ни представители. Предложената за трето гла-
суване ал. 3 на чл. 55 ЗЗО, създадена с § 13, т. 3,
буква “а”, гласи:
 “В случай че не се постигне съгласие при
договарянето на Националния рамков договор
до 15 декември (в окончателния текст до 22 де-
кември на текущата година), от 1 януари след-
ващата година действат:
1. предходният рамков договор по ал. 2, т. 3,
5, 7, 8, 9, 10 и 11;
2. определените от управителния съвет на
НЗОК условия, на които трябва да отговарят
изпълнителите на медицинска помощ, редът за
сключване на договорите с тях по ал. 2, т. 2 и 4;”.
В тази връзка се налага изводът, че с прове-
деното гласуване на 13.XII.2006 г. фактически е
било прието предложението на вносителя,  под-
крепено от комисията с допълнението на на-
родния представител Б. Китов. Предложение-
то на този народен представител включва изця-
ло това на вносителя—Министерския съвет, по
ал. 3 на чл. 55 ЗЗО, като допълнението се отна-
ся до възможността и през текущата бюджетна
година да се сключи Национален рамков дого-
вор. Според чл. 56, ал. 1, т. 7 ПОДНС гласува-
нето на основното предложение е допустимо
само при условие, че предложението на този
народен представител е отхвърлено.
Предложението на народния представител
А. Щерев включва основни елементи от пре-
дишните предложения, като добавя индексация
на цените на отделните медицински дейности.
В случая Народното събрание е приело поп-
равките на двамата народни представители. За-
това не се е налагало да се гласува предложени-
ето на комисията, което възпроизвежда с несъ-
ществени изменения това на вносителя. Новото
гласуване на същата разпоредба с различно съ-
държание в заседанието на 14.XII.2006 г. не пред-
ставлява част от второто гласуване с цел съгла-
суване на окончателния текст по смисъла на
чл. 71, ал. 2,  изр. 2 от ПОДНС. Всъщност е пред-
ложен нов текст, което може да се осъществи с
нова законодателна инициатива за приемането
му на две гласувания след обнародване на ал. 3
на чл. 55 ЗЗО.
Поради това следва да се приеме, че гласу-
ването на 14.XII.2006 г. е в противоречие с
чл. 88, ал. 1 от Конституцията. Законодател-
ният процес по приемането на разпоредбата
на ал. 3 на чл. 55 ЗЗО е опорочен. Затова тряб-
ва да бъде обявена нейната противоконститу-
ционност.
По изложените съображения на основание
чл. 149, ал. 1, т. 2 от Конституцията Конститу-
ционният съд
Р Е Ш И :
Обявява за противоконституционна ал. 3 на
чл. 55 от Закона за здравното осигуряване, съз-
дадена с § 13, т. 3, буква “а” от преходните и
заключителните разпоредби на Закона за бю-
джета на Националната здравноосигурителна
каса за 2007 г. (ДВ, бр. 105 от 2006 г.).
Председател: Румен Янков
9018
МИНИСТЕРСКИ СЪВЕТ
ПОСТАНОВЛЕНИЕ № 57
ОТ 16 МАРТ 2007 Г.
за изменение и допълнение на Наредбата за
критериите и стандартите за социални услу-
ги за деца, приета с Постановление № 256 на
Министерския съвет от 2003 г. (ДВ, бр. 102 от
2003 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 1 се изменя така:
“Чл. 1. С наредбата се уреждат критериите и
стандартите за социални услуги за деца и кон-
тролът по тяхното спазване.”
§ 2. В чл. 3 думите “лицензирани по чл. 43б
от Закона за закрила на детето” се заличават.
§ 3. Член 4 се изменя така: